|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Poštovani,  najavljujemo novi Natječaj LAG-a 5 iz Lokalne razvojne strategije 2014.-2020. za provedbu **tipa operacije: "1.1.1. Restrukturiranje, modernizacija i povećanje konkurentnosti poljoprivrednih gospodarstava"** (istovjetan T.O. 4.1.1. iz PRR RH).  Ulaganja u okviru ove mjere usmjerena su na **proizvodne kapacitete u svim poljoprivrednim sektorima**, a prihvatljivi korisnici su fizičke i pravne osobe s područja LAG-a 5 upisane u Upisnik poljoprivrednih gospodarstava **s ekonomskom veličinom većom od 6.000 €** za ulaganja u sektor voća, povrća i cvijeća, te **većom od 8.000 €** za ostala ulaganja, kao i proizvođačke organizacije/zadruge priznate sukladno Zakonu o zajedničkoj organizaciji tržišta poljoprivrednih proizvoda.  Iznos potpore kreće se u rasponu **od minimalno 5.000 EUR do maksimalnih 30.000 EUR** u kunskoj protuvrijednosti.  Intenzitet potpore po projektu iznosi **najviše 50%** od ukupnih prihvatljivih troškova projekta, osim za **mlade poljoprivrednike** kod kojih se intenzitet potpore može **uvećati za 20%**.  Predviđeno vrijeme raspisivanja natječaja je **studeni 2020. godine**, o čemu ćemo Vas pravovremeno obavijestiti.  Lokalna akcijska grupa ''LAG 5'' Trg sv. Justine 13, 20260 Korčula tel. +38520713472  S poštovanjem, | | | | |
|  |
|  |